  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 0+ 13-тӥ толсуре Москваын чеберлыко калык ӧнеръёсъя «Ладья. Зимняя сказка – 2023» адӟытон-ярмарка усьтӥськиз. Удмуртиысь 21 ӧнерчиос кылдытэм арбериоссэс возьматыны поттӥзы. Со сярысь элькун тӧролэн но кивалтэтлэн пресс-службаез ивортӥз. « Ми котьку но дась Удмуртиысь таланто ӧнерчиослы юрттыны. Удмуртиез азинтонъя корпораци элькун но федерал ужрадъёсын юрттэт сётэ. 2021-тӥ арын стендын асьсэ арбериоссэс куать ӧнерчиос возьматӥзы, 2022-тӥ арын – 12. Вузаськыса огъя табыш ӝыны миллион манетлэсь трос луиз. Туэ ми 21 ӧнерчиез люкамы ни, пыриськисьёс ӟеч ужалозы шуыса оскиськомы » Фаниль Мандиев, Удмуртиез азинтонъя корпорацилэн кивалтӥсез Удмуртилэн стендаз улосвылысь кибашлыосын лэсьтэм арбериос возьматэмын: емышен пряникъёс, гынсапегъёс но гонлэсь арбериос, чеберъянъёс, дӥськут, горд сюйлэсь лэсьтэм арбериос, мукет. Ваньзэ сое 17-тӥ толсурозь адӟыны луоз. Адӟытонэ пыриськисьёс - «Малое и среднее предпринимательство» йӧскалык ӵектослы луыса ас кожазы ужасьёс. «Ладья» адӟытон-ярмарка Россиысь одӥг гинэ адӟытонъя ӵектос луэ, кытын быдэс кунысь калык устолыкез возьматыны луэ.  Тодэ вайытом, Ижкарын Чеберлыко куижъёсъя йӧскалык центрын куиськонлы сӥзем «Сусо» адӟытон (0+) ужа.  Тегъёс: кибашлыос йӧскалыклулчеберет адӟытон Удмуртия Москва Россия  